אלישע אלכסנדר

אלישע אלכסנדר (נולד ב-15 במאי 1975) הוא אקטיביסט בקהילה הטרנסג'נדרית בישראל, בעבר מייסד ומנכ"ל ארגון מעברים. אלכסנדר נולד ב-1975 וגדל ברחובות להורים ילידי ארצות הברית. למד בתיכון ע"ש קציר בעיר ואת שירותו הצבאי עשה ביחידת שיפע"ת של חיל החינוך. בעל תואר ראשון במדעי המחשב מהאוניברסיטה העברית. אלכסנדר החל להופיע בדמותו של הדראג קינג "שוקי הרזה" לאחר הופעת הדראג קינג הראשונה שראה בחייו במצעד הגאווה בירושלים ב-2004. קטעים מהופעותיו כשוקי שולבו בסרטים התיעודיים "ירושלים גאה להציג" ששודר בשידורי קשת ו"געוואלד" של הבמאית נטעלי בראון. בשנת 2006 זכה בתחרות "מלך הדראג הלבנטיני" שהתקיימה בירושלים, ובשנת 2009 היה אחד ממארגני התחרות, כשזו התקיימה בתל אביב. ב-2009 נבחר אלכסנדר להיות הרכז הראשון של תחום הטרנס במרכז הגאה בגן מאיר. במסגרת פעילותו יזם את מפגשי "טרנס במרכז" לבני ובנות נוער על הקשת הטרנסג'נדרית וקורסי הגנה עצמית לקהילה הטרנסית, והשתתף בדיונים במשרד הבריאות ועם השרה יעל גרמן במטרה להביא לשינוי בנהלים לביצוע ניתוחים להתאמה מגדרית. ב-2010 היה שותף בהקמת פרויקט גילה להעצמה טרנסית. ב-2011 היה מיוזמי "מצעד הגאווה הרדיקלי" שצעד במקביל למצעד הגאווה בתל אביב, במחאה על הקמפיין של עיריית תל אביב לקראת המצעד. ב-2014 יזם אלכסנדר את הקמת ארגון "מעברים" המעניק סיוע פרטני לחברי וחברות הקהילה הטרנסג'נדרית. הוא עמד בראש הארגון במשך 9 השנים הראשונות לקיומו, ובמסגרת תפקידיו הופיע רבות בפני ועדות הכנסת ובתקשורת במטרה לקדם סוגיות הקשורות לקהילה הטרנסג'נדרית. בין היתר היה בין עורכיו של נוהל האגף לבריאות הנפש במשרד הבריאות העוסק בהנגשה תרבותית של שירותי בריאות נפש לאנשים על הקשת הטרנסית, והיה שותף לניסוח נייר העמדה של המשרד בנושא מניעת אובדנות בקהילה הטרנסית. לאחר שפרש מניהול "מעברים" ב-2022 הצטרף אלכסנדר לוועדת הביקורת של הארגון, ומעביר הרצאות וסדנאות בנושא הקהילה הטרנסג'נדרית. ב-2011 נבחר אלכסנדר, לצד אלונה שטרן ולילך בן-דוד, לרשימת "היכל הקהילה - 50 המשפיעים של 2011" של אתר "מאקו גאווה" ב-2016 נכלל אלכסנדר ברשימת "40 הלהט"בים המשפיעים בישראל" של אתר "מאקו גאווה". ב-2018 הוענק לאלכסנדר אות הוקרה מטעם המרכז הגאה בתל אביב במסגרת חגיגות העשור לפעילותו של המרכז. אלכסנדר יצא מהארון תחילה כביסקסואלית ולאחר מכן כלסבית. ביום הולדתו ה-30 יצא מהארון כטרנסג'נדר ובהמשך החל לעבור טיפול הורמונלי ושינה את שמו ל"אלישע", ומזדהה כטרנס והומו. מתגורר בברלין מאז 2024. אלישע אלכסנדר, ברשת החברתית פייסבוק אלישע אלכסנדר, ברשת החברתית LinkedIn אתר האינטרנט הרשמי של אלישע אלכסנדר קטעי דראג של שוקי הרזה, רשימת השמעה, באתר יוטיוב כולם מדברים על... "טרנסג'נדרים הם ממש כמו בני אדם אמיתיים", באתר 103FM - האזנה לרדיו און ליין תיאטרון - אירועי שבוע הגאווה בירושלים, באתר www.habama.co.il צפה במופע דראג בו נשים הופיעו כגברים, והבין מה חלומו הגדול, באתר xnet בית אבי חי | חפש את האשה, באתר www.bac.org.il אביב, חן מימון, העיר תל (2009-02-06). "מלכי הדראג הירושלמים משתלטים על ת"א". הארץ. נבדק ב-2024-05-26. גלזר, הילו (2015-03-26). "מפסיקים להתנצל: הטרנסים הצעירים יוצאים מהארון". הארץ. נבדק ב-2024-05-26. בעקבות מקרי האלימות: קורס הגנה עצמית לקהילה הטרנסית, באתר mako, ‏2014-11-10 המדינה תאפשר ניתוח שינוי מין בחינם כבר מגיל 18 - וואלה חדשות, באתר וואלה, ‏2013-12-17 39. לילך בן-דוד, אלישע אלכסנדר ואלונה שטרן: שמים סוף לטרנספוביה, באתר ‏מאקו‏, 26 בדצמבר 2011 העיר, ליאת לוי, עכבר (2011-06-07). "לא הכל ורוד: מי חושב שלא שווה להיות גאה?". הארץ. נבדק ב-2024-05-26. האגף לבריאות הנפש, הנגשה תרבותית של שירותי בריאות נפש לאנשים על הקשת הטרנסית המועצה למניעת אובדנות, משרד הבריאות בשיתוף עם עמותת ״מעברים״, נייר עמדה בנושא: מניעת אובדנות בקהילה הטרנסית מי אנחנו, באתר Maavarim אלישע אלכסנדר - אקטיביסט טרנס, באתר אלישע אלכסנדר - אקטיביסט טרנס גאים בהם: 40 הלהט"בים המשפיעים של 2016, באתר mako, ‏2016-06-02 מערכת WDG, המרכז הגאה מעניק את 'אות העשור' לפעילים ופעילות בולטים, באתר wdg.co.il, ‏2018-04-08 Moved to Wedding! (Berlin, Germany), בעמוד הפייסבוק של אלישע אלכסנדר, 25 ביולי 2024